text: 王珙，字大美，號荊石，湖廣黃州府蘄州人，明朝政治人物。生平.萬曆四十三年四月考選，授廣西道御史，條陳三款：一清蠹耗、一肅官聯、一優邊材。六年五月，巡按蘇松常鎮，七年正月與應天撫按毛一鷺請建魏忠賢生祠於虎丘山普福勝地。八月以殿工加升太僕寺少卿，照舊管事。崇禎二年四月以閹黨被削籍為民。王珙任御史時，初苦無子，以祈嗣請於先師三昧老人，老人適開創黃梅四祖寺，因令創醫祖殿於正位，必保得子。公篤信，頓發肯心，乃獨力建立，備極壯麗，甲於楚中，殿成，公旋得子。又闖賊將破蘄州，忽一老僧趺坐公門七日，公出，見問何所募，僧曰：不募別事，止化居士一門剃髮出家。公曰：吾忝在宦家，如何一門能剃削乎？老僧曰：稍遲大禍立至矣！言訖忽不見。公憬然大悟曰：此必四祖現身說法也。乃聚青黑衣帳幃幔，盡製為僧帽，將百頂，一家老幼皆剃髮。忽報城陷，遁入城北隅四祖寺，全家獲免。家族.祖父王懋仁，登仕郎，祖母龐氏，以貞節著，孫珙陳其狀於朝，建坊鳳山麓。遺蹟.縣文明門內有“執法清朝”坊，為御史王珙建。墓在楊門龍泉寺之左，祖墓在渴口畈柏樹林。
metadata: erhwenkuo/wikipedia-zhtw
metadata: 王珙 (明朝)
metadata: https://zh.wikipedia.org/wiki?curid=7480606